Selaa lehtiä Kinnunen, Aarne | Hakutulokset | SAMK Finna\nSiirry hakuunNäytetään 1 - 100 / 204 Siirry rajauksiin Siirry sisältöön\nKinnunen, Aarne | Hakutulokset\nNäytetään 1 - 100 / 204\n5th conference on drug use and drug policy Näytä tarkat tiedot\nSøe, Diana et al. Julkaisussa Nordisk alkoholtidskrift 11 (1994) : 5-6, s. 308-310\nAkateeminen harha Näytä tarkat tiedot\nArvosteltu teos Aleksis Kiven näytelmät : analyysi ja tarkastelua ajan aatevirtausten valossa (Aarne Kinnunen) Kytöhonka, Arto et al. Julkaisussa Parnasso 18(1968), s. 20-26\nAlan miesten touhut Näytä tarkat tiedot\nArvosteltu teos Seikkailijasta pummiksi (Juha Kääriäinen.) Kinnunen, Aarne Julkaisussa Oikeus 24 (1995) : 3, s. 328-330\nAmfetamiinien ja opiaattien käytön yleisyys Suomessa 1998 Näytä tarkat tiedot\nPartanen, Päivi et al. Julkaisussa Yhteiskuntapolitiikka 65(2000) : 6, s.534-541\nAmfetamiinien ja opiaattien käytön yleisyys Suomessa 1998. Näytä tarkat tiedot\nPartanen, Päivi et al. Julkaisussa Yhteiskuntapolitiikka 65 (2000) : 6, s. 534-541\nAmfetamiinien ja opiaattien käytön yleisyys Suomessa 1999 Näytä tarkat tiedot\nPartanen, Päivi et al. 2001\nAmfetamiinien ja opiaattien ongelmakäytön yleisyys Suomessa 2002 Näytä tarkat tiedot\nPartanen, Päivi et al. Julkaisussa Yhteiskuntapolitiikka 69(2004) : 3, s.278-286\nPartanen, Päivi et al. Julkaisussa Yhteiskuntapolitiikka 69 (2004) : 3, s. 278-286\nudk 613.83 udk 364.27\nAmfetamiinin ja opiaattien käyttäjien määrä pääkaupunkiseudulla ja koko Suomessa 1997 : viranomaisrekisterien yhdistämiseen perustuva selvitys Näytä tarkat tiedot\nSeppälä, Timo et al. 1999\nArvosteltu teos Kriitikko teatterissa : arvosteluja ja kannanottoja / (Sole Uexküll.) Arvosteltu teos Kriitikko teatterissa : arvosteluja ja kannanottoja (Sole Uexküll) Kinnunen, Aarne Julkaisussa Parnasso 35(1985) : 4, s.250, 252-254\nAvattu viesti : kertomataiteen tarkastelua Näytä tarkat tiedot\nKinnunen, Aarne Julkaisussa Parnasso 30(1980), s. 11-20\nThe bad and the ugly in the writing of Pentti Haanpää Näytä tarkat tiedot\nKinnunen, Aarne Julkaisussa Books from Finland 18(1984) : 4, s. 171-175\nDiagnostic performance of low field MRI in acute knee injuries Näytä tarkat tiedot\nKinnunen, Jaakko et al. 1994\nDrogmarknaden i Helsingfors och drogrelaterad kriminalitet : en projektpresentation Näytä tarkat tiedot\nKinnunen, Aarne Julkaisussa Nordisk alkoholtidskrift 12 (1995) : 1, s. 56-58\nEeppinen vai absoluuttinen draama Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 30 (1962), s. 430-436\nElämä ehkä epäonnistui, teokset eivät : Eeva-Liisa Mannerin kirjeet auttavat ymmärtämään hänen omalaatuista persoonaansa Näytä tarkat tiedot\nKinnunen, Aarne Julkaisussa Helsingin Sanomat 2006-06-11\nEmergency CT in blunt abdominal trauma of multiple injury patients Näytä tarkat tiedot\nEnnen vallankumousta Näytä tarkat tiedot\nArvosteltu teos Taide ja filosofia / (toim. Markus Lammenranta ja Arto Haapala.) Arvosteltu teos Taide ja filosofia (toim. Markus Lammenranta ja Arto Haapala) Kinnunen, Aarne Julkaisussa Kanava 16(1988) : 8, s.499-501\nEnsin katellaan, sitten herkutellaan: Aarne Kinnunen löytää Pentti Haanpään novellien aloituksista puhdasta runoutta Näytä tarkat tiedot\nKinnunen , Aarne, kirjoittaja. Julkaisussa Parnasso (2005) : 5, s. 36-43\nEnsin katetaan, sitten herkutellaan Näytä tarkat tiedot\nKinnunen, Aarne Julkaisussa Parnasso 55 (2005) : 6, s. 48-51\nKinnunen, Aarne Julkaisussa Parnasso 55 (2005) : 5, s. 36-43\nEpätodellinen maailma Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 28 (1960), s. 471-475\nEsitutkinnan seuranta jatkuu Näytä tarkat tiedot\nKinnunen, Aarne 1991\nRikosoikeus. Rikokset (udk 343) z JUR:XVIII.7.2 z JUR:XIX.9\nEsteettisestä elämyksestä Näytä tarkat tiedot\nArvosteltu teos Esteettisestä elämyksestä (Aarne Kinnunen) Krohn, Eino et al. Julkaisussa Suomalainen Suomi Valvoja 1969, s. 410-412\nHaavikko puhuu Näytä tarkat tiedot\nKinnunen, Aarne Julkaisussa Parnasso 28(1978), s. 35-40\nHaavikon runo onkin Vartion Näytä tarkat tiedot\nKinnunen, Aarne, kirjoittaja. Julkaisussa Parnasso 69 (2019) : 6-7, s. 6\nHoitoa ja suvaitsevuutta Näytä tarkat tiedot\nArvosteltu teos Huumeiden käyttäjät Suomessa (Osmo Kontula (toim.)) Kinnunen, Aarne et al. Julkaisussa Oikeus 21(1992) : 4, s. 381-383\nRikosoikeus. Rikokset (udk 343) z JUR:XVIII.6 z JUR:XVIII.7.1\nHumoristin valinnat Näytä tarkat tiedot\nKinnunen, Aarne Julkaisussa Parnasso 39(1989) : 6, s.367-371\nHuoli kielestä Näytä tarkat tiedot\nKinnunen, Aarne 2002\nHupsuuden jatkoksi Näytä tarkat tiedot\nKinnunen, Aarne Julkaisussa Parnasso 29(1979) : 5, s. 327-329\nHuumausainerikollisten muut rikokset Näytä tarkat tiedot\nKinnunen, Aarne Julkaisussa Haaste : asiantuntevasti rikoksentorjunnasta ja kriminaalipolitiikasta 2(2002) : 1, s.12-14\nRikosoikeus. Rikokset (udk 343) Rikosoikeus (ykl 33.5) Kriminologia. Kriminaalisosiologia (ykl 30.16)\nHuumehoito ja rikollisuus Näytä tarkat tiedot\nKinnunen, Aarne Julkaisussa Oikeus 28 (1999) : 1, s. 51-52\nudk 364.27 udk 343.57\nHuumorin sarvi Näytä tarkat tiedot\nKinnunen, Aarne Julkaisussa Uusi kuvalehti 1961 : 45, s. 36-37\nHyönteiset lasikellon alla Näytä tarkat tiedot\nKinnunen, Aarne Julkaisussa Parnasso 40(1990) : 2, s.77-79\nIhmiset väittelevät, ja tulosta tulee Näytä tarkat tiedot\nArvosteltu teos Leipää huudamme ja kiviä annetaan (Juhani Koivisto.) Kinnunen, Aarne 1999\nIloisesti ansassa Näytä tarkat tiedot\nKinnunen, Aarne Julkaisussa Parnasso 32(1982) : 4, s.216-223\nKinnunen, Aarne Julkaisussa Books from Finland 12(1978), s. 154-155\nJoel Lehtonen eksistentialismin porteilla Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 31(1963), s. 247-254\nYleinen kirjallisuustiede. Kirjallisuudentutkimus (udk 82) z HIS:23.2.3Lehtonen z HIS:23.2.3 Lehtonen\nJoustoa huumeseuraamuksiin Näytä tarkat tiedot\nKinnunen, Aarne Julkaisussa Helsingin Sanomat 2003-03-23\nJuha Mannerkorpi and the metamorphosis of the self Näytä tarkat tiedot\nKinnunen, Aarne Julkaisussa Books from Finland 16(1982) : 2, s. 58-60\nJulkaisemattomien juttujen ja käsikirjoitusten kokoelma näyttää Pentti Haanpään keskeisen symbolin ja aiheen: Kepin ja voiman mies Näytä tarkat tiedot\nArvosteltu teos Vanha voiman mies / (Pentti Haanpää ; toimittanut Vesa Karonen.) Kinnunen, Aarne, kirjoittaja. Julkaisussa Helsingin Sanomat (1995) : 10.6.1995, s. 2\nJumalaton avaruus Näytä tarkat tiedot\nKinnunen, Aarne Julkaisussa Parnasso 34(1984) : 7, s.408-416\nKaikki ei mene tasan : Seitsemän veljeksen harmoniasta Näytä tarkat tiedot\nKinnunen, Aarne Julkaisussa Parnasso 34(1984) : 6, s.338-347\nKakkonen, Pentti Haanpään kantaluku Näytä tarkat tiedot\nKinnunen, Aarne, kirjoittaja. Julkaisussa Parnasso (1981) : 1, s. 17-26\nKaunaa, ennakkoluuloja ja oivalluksia Näytä tarkat tiedot\nArvosteltu teos Suomalaisia kirjailijoita : kirjailijat kirjailijoista / (Mirjam Polkunen.) Arvosteltu teos Suomalaisia kirjailijoita : kirjailijat kirjailijoista (toim. Mirjam Polkunen, Auli Viikari) Kinnunen, Aarne Julkaisussa Parnasso 33(1983) : 4, s.252-254\nYleinen kirjallisuustiede. Kirjallisuudentutkimus (udk 82) udk 820/89(048) Yleinen kirjallisuudenhistoria (ykl 86.1) z HIS:16.1\nKertomuksen teoria Näytä tarkat tiedot\nKinnunen, Aarne Julkaisussa Parnasso 28(1978), s. 432-441\nKertomuksen teoria. 2. Näytä tarkat tiedot\nKinnunen, Aarne Julkaisussa Parnasso 28(1978), s. 504-513\nKinnunen Kivestä Näytä tarkat tiedot\nArvosteltu teos Tuli, aurinko ja Seitsemän veljestä : tutkimus Aleksis Kiven romaanista (Aarne Kinnunen) Tiitinen, Ilpo et al. Julkaisussa Kanava 1(1973) : 3, s. 185-187\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 29 (1961), s. 123-125\nKirja-arvostelu : Alastomana susien parissa / Apitz, Bruno Näytä tarkat tiedot\nKinnunen, Aarne Julkaisussa Uusi kuvalehti 1961 : 37, s. 6\nKirja-arvostelu : Alastomat ja kuolleet I-II / Mailer, Norman Näytä tarkat tiedot\nKinnunen, Aarne Julkaisussa Uusi kuvalehti 1961 : 23, s. 24\nKirja-arvostelu : Biljardia puoli kymmeneltä / Böll, Heinrich Näytä tarkat tiedot\nKinnunen, Aarne Julkaisussa Uusi kuvalehti 1961 : 35, s. 7\nKirja-arvostelu : Daphne kuudessatoista maassa / Schildt, Göran Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 30 (1962), s. 375-376\nKirja-arvostelu : Exodus / Uris, Leon Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 28 (1960), s. 376-377\nKirja-arvostelu : Felician häät / Sandemose, Aksel Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 31 (1963), s. 41-43\nKirja-arvostelu : Filosofian ja runouden rajamailta / Koskenniemi, V. A. Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 30 (1962), s. 247-249\nKirja-arvostelu : Hopeinen kynttilänjalka / Kokkonen, Lauri Näytä tarkat tiedot\nKinnunen, Aarne Julkaisussa Uusi kuvalehti 1961 : 15, s. 4\nKirja-arvostelu : Ihmisosa / Koskenniemi, V. A. Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 27 (1959), s. 45-46\nKinnunen, Aarne Julkaisussa Uusi kuvalehti 1961 : 30, s. 6\nKirja-arvostelu : Juudas Iskariot / Andrejev, Leonid Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 28 (1960), s. 312-313\nKirja-arvostelu : Kahdeksainen / Niemi-Junkola, Aapo Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 30 (1962), s. 250-251\nKirja-arvostelu : Kaikki naiset näkevät unia / Vartio, Marja-Liisa Näytä tarkat tiedot\nKinnunen, Aarne Julkaisussa Uusi kuvalehti 1961 : 18, s. 6\nKirja-arvostelu : Katukiviä / Cleve, Anders Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 29 (1961), s. 52-54\nKirja-arvostelu : Kellariloukko / Dostojevski, F. M. Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 27 (1959), s. 569-572\nKirja-arvostelu : Kirkonrakentajaveljekset / Tapper, Harri Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 30 (1962), s. 556-557\nKirja-arvostelu : Kolme naista / Musil, Robert Näytä tarkat tiedot\nKinnunen, Aarne Julkaisussa Uusi kuvalehti 1961 : 38, s. 6\nKirja-arvostelu : Kotona / Hyry, Antti Näytä tarkat tiedot\nKinnunen, Aarne Julkaisussa Uusi kuvalehti 1961 : 9, s. 5\nKirja-arvostelu : Kukaan ei pelastu / Kirst, Hans Hellmut Näytä tarkat tiedot\nKirja-arvostelu : Kukkivan maan rannat / Kilpi, Eeva Näytä tarkat tiedot\nKinnunen, Aarne Julkaisussa Uusi kuvalehti 1961 : 20, s. 6\nKirja-arvostelu : Kuolema junailee / Lauttamus, Niilo Näytä tarkat tiedot\nKinnunen, Aarne Julkaisussa Uusi kuvalehti 1961 : 36, s. 42\nKirja-arvostelu : Kuuma kylmä / Vammelvuo, Anja Näytä tarkat tiedot\nKirja-arvostelu : Kymmenen ilmansuuntaa / Kajava, Viljo Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 30 (1962), s. 112-114\nKirja-arvostelu : Kymmenen Nuoren Voiman Liiton runoantologia Näytä tarkat tiedot\nKirja-arvostelu : Kärpästen herra / Golding, William Näytä tarkat tiedot\nKirja-arvostelu : Lady Chatterleyn rakastaja / Lawrence, D. H. Näytä tarkat tiedot\nKinnunen, Aarne Julkaisussa Uusi kuvalehti 1961 : 22, s. 8\nKirja-arvostelu : Lapinmaa / Kilpi, Mikko Näytä tarkat tiedot\nKirja-arvostelu : Lauantai-illasta sunnuntaiaamuun / Sillitoe, Alan Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 30 (1962), s. 379-380\nKirja-arvostelu : Lavean tien laki / Sariola, Mauri Näytä tarkat tiedot\nKirja-arvostelu : Lolita / Nabokov, Vladimir Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 28 (1960), s. 51-52\nKirja-arvostelu : Loppuun palanut / Greene, Graham Näytä tarkat tiedot\nKinnunen, Aarne Julkaisussa Uusi kuvalehti 1961 : 39, s. 40\nKirja-arvostelu : Maailmasta / Saarikoski, Pentti Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 29 (1961), s. 242-243\nKirja-arvostelu : Metsä / Leonov, Leonid Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 27 (1959), s. 379-381\nKirja-arvostelu : Metsäkauris / Szabó, Magda Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 31 (1963), s. 122\nKirja-arvostelu : Mies joka pelasti Lontoon / Martelli, George Näytä tarkat tiedot\nKinnunen, Aarne Julkaisussa Uusi kuvalehti 1961 : 28, s. 3\nKirja-arvostelu : Mummoni ja Mannerheim / Rintala, Paavo Näytä tarkat tiedot\nKinnunen, Aarne Julkaisussa Uusi kuvalehti 1961 : 11, s. 12\nKirja-arvostelu : Nabokovin tusina / Nabokov, Vladimir Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 30 (1962), s. 321-323\nKirja-arvostelu : Naurua pimeässä / Nabokov, Vladimir Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 30 (1962), s. 562\nKirja-arvostelu : Neljä näytelmää / Tšehov, Anton Näytä tarkat tiedot\nKinnunen, Aarne Julkaisussa Uusi kuvalehti 1961 : 32, s. 4\nKirja-arvostelu : Nenän pakinoita / Saarikoski, Pentti Näytä tarkat tiedot\nKirja-arvostelu : Olin päättänyt aloittaa keskeltä / Harme, Maire Näytä tarkat tiedot\nKirja-arvostelu : Olisi pitänyt unohtaa / Seppälä, Marjatta Näytä tarkat tiedot\nKirja-arvostelu : Orfiset laulut / Manner, Eeva-Liisa Näytä tarkat tiedot\nKirja-arvostelu : Pelko / Hesse, Hermann Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 28 (1960), s. 252\nKirja-arvostelu : Peltirumpu / Grass, Günter Näytä tarkat tiedot\nKinnunen, Aarne Julkaisussa Uusi kuvalehti 1961 : 26-27, s. 3\nKirja-arvostelu : Pelurit / Dostojevski, F. M. Näytä tarkat tiedot\nKirja-arvostelu : Pojan maailma / Malmberg, Bertil Näytä tarkat tiedot\nKinnunen, Aarne Julkaisussa Suomalainen Suomi : Suomalaisuuden liiton julkaisema kulttuuripoliittinen aikakauskirja 28 (1960), s. 313-314\nKirja-arvostelu : Puutarhurin vuosi / C̆apek, Karel Näytä tarkat tiedot\nKinnunen, Aarne Julkaisussa Uusi kuvalehti 1961 : 25, s. 40\nKirja-arvostelu : Päivät kuin nuolet / Nieminen, Pertti Näytä tarkat tiedot\nKirja-arvostelu : Rakkaani, kyyhkyläiseni / Dahl, Roald Näytä tarkat tiedot\nsuomi 194 englanti 7 ruotsi 4 saksa 2 useita kieliä 1\nkirja-arvostelut 38 litteraturrecensioner 38 arvostelut 19 kirjallisuudentutkimus 18 reviews 18 litteraturvetenskap 16 lisää huumeet 12 kriminaalipolitiikka 10 narkotika 10 Haavikko, Paavo 9 brottslighet 9 författare 9 kirjailijat 9 kriminalpolitik 9 rikollisuus 9 användning 8 käyttö 8 Kivi, Aleksis 7 huumeongelmat 7 huumepolitiikka 7 narkotikaproblem 7 Haanpää, Pentti 6 huumausainerikokset 6 narkotikapolitik 6 amfetamiini 5 amfetamin 5 droganvändning 5 huumeiden käyttö 5 kirjallisuudenhistoria 5 litteraturhistoria 5 näytä kaikki vähemmän


Yhteistyösopimus Kuopion Biotehtaan ja Koneta Agriculture Oy:n välillä - Konepörssi.com\nYhteistyösopimus Kuopion Biotehtaan ja Koneta Agriculture Oy:n välillä\nTamperelainen ekologisen lannoittamisen monialayritys, Koneta Agriculture Oy, solmi helmikuun 13.päivänä viisivuotisen yhteistyösopimuksen Taaleritehtaan Biotehdas Ky:n omistaman Kuopion\nBiotehdas Ky:n kanssa. Yhteistyösopimus koskee Kuopion Biotehtaalla biohajoavien jätteiden käsittelyn ja energiatuotannon sivutuotteena syntyvien nestemäisten lannoitevalmisteiden markkinointia, varastointikapasiteetin hankintaa, jakelua ja siirtokuljetuksia.\nBiotehtaan biokaasulaitos tuottaa vuosittain uusiutuvaa energiaa 34 000 MWh, mikä vastaa 1500 omakotitalon energiankulutusta. Sivutuotteena syntyy Eviran hyväksymiä ekologisia lannoitevalmisteita noin 60 000 t/a. Viljelykiertoon saadaan näin palautettua vuosittain 120 000 kg fosforia ja 300 000 kg typpeä.\nKoneta tarjoaa partner-yrittäjiensä kautta alueen viljelijöille mahdollisuuden hyödyntää lannoitteiden peltolevityksessä uutta teknologiaa edustavaa levitysmenetelmää, joka vähentää hajuhaittoja, typen haihtumista ilmakehään sekä ravinnevalumia vesistöihin.\nKoneta toteutti keväällä 2013 laajan LannoitekartoituksenⓇ Pohjois-Savon maakunnan ja Pieksämäen alueella. Postikyselyllä toteutetulla kartoituksella selvitettiin maatilojen kiinnostusta Biotehtaan orgaanisia lannoitevalmisteita kohtaan. Tutkimuksessa kiinnostuksensa ilmaisi suuri joukko lähialueen viljelijöitä, jotka pääsevät nyt korvaamaan nykyisin käyttämänsä keinolannoitteet edullisella, ekologisesti tuotetulla, orgaanisella lannoitevalmisteella.


Mikko Mäkelän ja Markus Halmeen valmentajasopimukset on purettu | Tampere United\nMikko Mäkelän ja Markus Halmeen valmentajasopimukset on purettu\nMikko Mäkelä kuvailee tehtyä ratkaisua valmentajauransa vaikeimmaksi päätökseksi. ”Tulimme Maken [Markus Halme] kanssa siihen päätökseen, ettemme pysty enää auttamaan joukkuetta ja seuraa vaaditulla tasolla, ja näimme kaikkien kannalta parhaaksi jäädä sivuun. Sitä kautta myös uskomme, että joukkueen kurssi saadaan taas positiiviseksi. Päätös oli vaikea ja raskas, mutta olemme aina ajatelleet seuran ja pelaajien etua, ja myös tässä kohtaa ne ajoivat kaikkien muiden asioiden yli”, Mäkelä kuvailee ratkaisun taustoja.\n”Vaikea päätös tämä oli, mutta uskon että se on paras ratkaisu tässä tilanteessa”, komppaa Markus Halme.\nMikko Mäkelän aikakausi Tampere Unitedin päävalmentajana jää ikuisesti kannattajien muistoihin huikeasta sarjanousuun päättyneestä Kolmosen kaudesta sekä tunteikkaasta Kakkosen debyyttikaudesta 2017. Kuudes sija ja sarjapaikan varmistaminen hyvissä ajoin ennen kauden päättymistä oli nuorelta joukkueelta ja Kakkosen tasolla debytoineelta päävalmentajalta erinomainen suoritus.\n”Haluan kiittää kaikkia mukana olleita näistä upeista kahdesta ja puolesta vuodesta. Mukaan mahtuu upeita voittoja ja karvaita tappioita, mutta sitä se futis vaan on. Pitää olla vaikeitakin aikoja että osaa nauttia niistä hyvistä”, Mäkelä puntaroi.\n”Sinikaartille erikseen todella iso kiitos kaikista hetkistä mitä koimme yhdessä peleissä ja niiden ulkopuolella. Olette mahtavia ihmisiä ja oli ilo tutustua teihin”, lähettää Mäkelä terveiset myös kannattajille.\nMarkus Halme aloitti Tampere Untiedin valmentajana jo vuotta Mäkelää aiemmin kaudella 2015, kun joukkue pelasi vielä Nelosessa TamU-K:n nimellä. Halme liittyi tuolloin kesällä myös pelaavaan kokoonpanoon, ja teki ikimuistoisen, sarjanousun Kolmoseen ratkaisseen maalin Pyynikin urheilukentällä. ”Kiitokset omastakin puolestani kaikille mukana olleille ja seuran eteen töitä näinä vuosina tehneille”, Markus Halme toteaa.\n”Kaikkea hyvää seuralle jatkoon ja painakaa edelleen hyvällä pöhinällä eteenpäin!” päättää Mikko Mäkelä kommenttinsa.\nPöhinä jatkuu tulevana lauantaina 9.6. klo 16 Tammelan stadionilla, kun TamU kohtaa isalmelaisen PK-37:n. Tule silloin katsomaan miten joukkue vastaa huutoon uudessa tilanteessa!


Kone oli arponut Lystin lähtemään noin sijalta 7 ja Lykyn noin sijalta 17 (7-10 koiraa Lystin jälkeen). Perjantaina menin Lystillä 2 hyppäriä, Lykyllä hyppy-agi-agi-hyppy.\nPerjantaina eka hyppäriltä Lystille tuli nolla, Lykylle takakulmassa hypyn ohitus. Pussin jälkeen mulla oli turhan kiire ehtiä tekemään suoralle putkelle persjättö ja sillä kiskaisin koiran mukaani. Muita vaihtoehtoja ei jatkon kannalta olisi ollutkaan. Alussa oli ansaputki, joka kiskaisi monen koiran uumeniinsa. Sain molemmat koirani valssilla sen ohi, mikä tuntui hienolta.\nEkalla agilityradalla joku tutustutti koiraansa halliin vinkulelun kanssa lähtösermin takana, samalla myös maalin vieressä. Lykkyä vinku ja erityisesti pitkään kestänyt taisteluleikki kiinnosti. Luopui siitä tosin, mutta oli aivan ylivireä radalla. Vaikea ohjata eikä mm. taipunut toiseen keppiväliin. Keskeytin radan A:lta pomppaamisen jälkeen. Ajatuksenikin olivat maalissa odottavassa "palkinnossa".\nToisella agilityradalla Lykky oli hyvin kuulolla. Se otti upeat kontaktit. Mutkassa se ei hoksannut keltaista pituutta, vaan ajautui ohi kahteen kertaan. Muita virheitä ei tullut.\nToiselle hyppärille tuli ensin Lysti. Yhden putken jälkeen kokeilin hankalassa slalomissa japanilaista. Ei onnistunut, vedin hypyn väärälle puolelle. Muuta virhettä ei tullutkaan.\nLykky sai taas ihastella lähdössä toisen koiran vinkulelua. (Voi ...ttu.) Sen ohi piti kävellä lähtöön. Lykky luopui siitä taas (hienoa), mutta kuumui niin, että tehtiin hylky. Taaskaan ei taipunut keppien toiseen väliin, vaikka on treeneissä kepeillä idioottivarma. Lopun pussi - muurilta 180 asteen käännös -systeemiä ei kyllä oltaisi saatu millään ohjauksella onnistumaan.\nTänään kisasin molemmilla hyppy- ja agiradat.\nPäädyin kokeilemaan Lykyllä takaa ohjaamista edellä söhläämisen sijaan. Se kulkee kisoissa reippaasti lujempaa kuin treeneissä, joten monissa paikoissa on ihan turha haaveilla eteen ehtimistä. Onnistuuhan se treeneissä, kun koira on tehnyt pari toistoa ja sen kulkunopeus on tiedossa ja lisäksi koira tietää, minne matka jatkuu. Joka tapauksessa edellä kirmaaminen vain nostaa Lykkyä entisestään, mille ei ole tarvetta. Sitten, kun meillä on kolmosissa nollia riittämiin (...), alan viilata aikaa. Lysti kisasi edellä, joten testasin sillä ohjaamiseni.\nHyppärillä Lysti teki nollan, mutta lenkitti monessa kohtaa. Se silti sijoittui neljänneksi. Lykky kaatoi heti alussa pituuden toisen kalikan, kai sillä tassu siihen jotenkin osui. Lisäksi tippui rima. 10 vp sille, mutta hallittu rata. Lykky eteni "hitaasti" ohjaten ja yhden ison kaarroksen kera nopeudella 5,24 m/s, mikä riittää minulle.\nAgilityradalla Lysti teki taas nollan. Lykyn kanssa tehtiin loppuun saakka nollaa, mutta puomin jälkeen sain sen ensin muurin ohi ja sitten väärälle esteelle, joten hyl lopulta siitä, mutta siihen saakka paketti pysyi hyvin kasassa. Paitsi joo, yhdessä käännöksessä Lykky kaatui kyljelleen. Soitinkin jo kotimatkalla fysioterapeutille, että molemmat koirat voisi tsekata.\nLystissä hyvää: Menee parhaimmillaan kuin ajatus. Onnistui kepit, kontaktit ja putkien ohitukset. Teki taas tuplanollan.\nLykyssä hyvää: Normivireisenä kepit, ei kontaktivirheitä, pyrkii toteuttamaan kaikki ohjausvihjeet. Se hypnotisoitui hyvin lelulla.\nLykyssä kehittämistä: Kisamaiset suoritukset isolla kentällä. Ohjauksen syvällisempi mietiskely. Toisen koiran vinkulelua on kyllä treenattu, mutta pitää ottaa uusiksi. Luopumista ja hallintaa on tullut harjoiteltua: VIDEOlla noin kohdasta 1.30 alkaen näkee hallinnan testausta.\nJäin taas miettimään kisojen suoritusrauhaa. Syksyisten tuomariohjeiden mukaan kisajärjestäjien kuuluu järjestää rauhoitetut odotus- ja palkkausalueet lähtöön ja maaliin. Toteutuminen vaihtelee. Joissakin kisoissa on kielletty vinkulelut odotusalueilla. Yksissä kisoissa seurasin, kuinka tuomari ajoi hallista pihalle ihmisen, jonka vinkuleluleikistä koiransa kanssa ei tullut loppua ja radalla olevat koirakot häiriintyivät. Iso peukutus tuomarille! Olen ollut kisoissa, joissa pidettiin iloinen pentutapaaminen lähtö- ja maalialueen välissä, 20 cm korkeat valkeat ja pörröiset pennut vinkuivat leikkiessään verkkoaidan takana. - Monen agilitykoiran moottori on saalisvietti, joten hirmuista pessimismiä ei vaadita uhkakuvat nähdäkseen. Vai pitäisikö agilitya harrastaa vain namilla palkkautuvilla koirilla ja nostaa ihanneaikoja 10 sekunnilla? Kuvitelkaa samanlainen häiriö toko-, pk- tai suojelukokeeseen! Joku leikkimään taisteluleikkiä vinkulelulla 2 m päähän selän taakse.\nMonet kisaajat osaavat ajatella muitakin. Mutta paikalle pääsee ja kuuluukin päästä ihmisiä, joilla ei ole lajista tai koirista kokemusta. Osa tutustuttaa halliin koiraansa. Osa pitää sadetta hallissa, kuten yksi perhe, joka antoi 1-2-vuotiaan lapsensa kirmata hallissa vapaana. Kun tulin Lykyn kanssa ovesta sisään, vastaan juoksi tämä taapero kirkuen kädet levällään. Ei Lykky hänestä välittänyt, vaan katseli radalle. Mitä teki lapsen huoltaja? Huusi kaukaa: "Älä juokse, iso koira voi olla vihainen!" Mitä sen ikäinen lapsi muistaa ja tajuaa? On vanhempien homma kytkeä lapsensa vyötärölleen vaikka metriseen talutushihnaan, jos häntä ei jaksa valvoa. Koiran ei tarvitse sietää kaulaan kapsahtavaa vierasta olentoa. Minin tai medin kanssa pelkäisin lähinnä vain koiran puolesta, mutta 25-kiloisen koiran kanssa, jonka kuono on 70 sentin korkeudella, olisin ulkona realiteeteista, jos en alkaisi miettiä muitakin vaihtoehtoja.\nOnneksi kisajärjestäjät ja ihmiset yleensä reagoivat suotuisasti, kun riskeistä mainitsee. Järjestäjän luomat raamit ovat tärkeät heille, jotka eivät itse osaa riskejä ajatella. Sanoin jälkikäteen tälle vinkulelulla saalisleikkiä harjoittaneelle henkilölle ystävällisesti, että leikki kiinnosti muitakin kuin hänen koiraansa. Hän pyysi anteeksi ajattelemattomuuttaan.\nOlen itsekkin miettinyt suoritusrauhaa. Missään lajissa ei mielestäni kisasuorituksen aikana saisi olla tuollaista häiriötä. Ylipäätänsä en ymmärrä miksi niitä koiria pitää leikittää ihan kisaradan vieresseä, oli laji mikä hyvänsä.\nLykky on kyllä hienosti hallinnassa tuossa videolla, ihailtavaa :)\nOnneksi suoritusrauhaan on alettu puuttua. Sitä mukaa, kun koiramateriaali ja suoritukset käyvät vietikkäämmiksi, riskit lisivät.\n28. maaliskuuta 2016 klo 10.40\nOnnea nollista! Topin kanssa mietin usein suoritusrauhaa - ja jos Pikin kanssa päästään jossain lajissa kisaamaan, varmasti törmätään tähän aiheeseen.\nTäytyy tunnustaa, että me emme ole ainakaan seuramme kaksissa edellisissä kisoissa saaneet mahdutettua palkkausaluetta sopivasti. Mutta ehkä vielä tärkeämpi pointti onkin lähtö- ja maalialueen rauhoittaminen. Ja voisi kuvitella, että rauhan puute on vielä suurempi isommissa kisoissa eteläämpänä, ja että turistejakin olisi siellä enemmän… Selittelyt sikseen, täytyy kiinnittää tähän jatkossa enemmän huomiota.\nPerjantaina erään kisaajan kaveri tuli pyytämään meitä koetoimitsijoita varmistamaan lähtöön ja maaliin, ettei koira karkaa radalta. Se herätti useammanlaisia ajatuksia. Tilanteeseen ei liittynyt ylimääräisiä häiriöitä, kuten vinkuleluja tai muutakaan. Topin kanssa sanoin aina seuraavalle kisaajalle, ettei tulisi lähtöön aikaisin. Ja maalissa oli varmistaja - aina sain sellaisen houkuteltua. Mutta eihän se ollut kivaa.\nSuoritusrauhan rikkomisessa on varmaankin useimmiten kyse ajattelemattomuudesta. Itseäkin pitää muistuttaa, että mitähän topinkaltainen koira tykkäisi, jos antaisin “harmittoman” viirunkaltaisen koiran esim. sinkoilla tuolla tavoin. Toissapäivän kisoissa joku toi porosensa haukkumaan hallin nurkkaan todella kuuluvasti. Viirun kanssa pikkuisen hermostutti, mutta Topin kanssa olisin ollut ihan raivoissani. Vaikka vaikea olisi varmasti saada porokoiraa hiljaiseksi…\nEhkä osa kisaajista on vain itsekkäitä. Täytyyhän siihen lapaseen saada kierroksia keinolla millä hyvänsä. Toisinaan olen alkanut miettiä, pitäisikö itsekin olla itsekkäämpi, eikä tällainen vastaavan koetoimitsijan unelma. Ensi kisoissa palaan viisi kertaa istuttamaan koiran lähtöön. Sitä ennen olen juoksuttanut, haukuttanut, hipattanut ja leikittänyt Viirua hallissa kuuluvasti 7 edellisen startin ajan. Jään maalialueen välittömään tuntumaan palkkaamaan koiraa vinkuheittolelulla ja kissanruualla. Näin varmaan saadaan pari sadasosaa ajasta pois ;)\n28. maaliskuuta 2016 klo 18.55\nMeillä kisoissa on kentällä kielletty muiden kuin kisaavien koirien oleilu. Vaikka asiasta on mainittu kisakirjeessä ja aidassa on kylttejä "vain kisaavat koirat", silti ihmisiä joutuu hätistelemään alueelta pois koiriensa ja retkituoliensa kanssa. Meilläkin lähtö- ja palkkausalueet hakevat vielä uomiaan. Sekin rauhoittaisi halleja paljon, jos lähtö-maalialueella saisi olla vain 2-3 seuraavaa lähtijää. Etelän hornankattiloissa en tykkää käydä kummankaan kanssa, tulen levottomaksi itsekin siinä vilinässä.\nOsa leikittäjistä on varmaan aidosti tietämättömiä, jos oma koira sattuu olemaan tyyni kaikenlaisessa häiriössä. Itsekkäitäkin löytyy.\nP.S. Muista seuraavissa kisoissa myös jatkaa rata loppuun kontaktien korjaamisen jälkeen, vaikka tuomari olisi käskenyt radalta pois niiden uusinnan jälkeen. Niin saat kisasta kaiken irti, sillä olethan maksanut osallistumismaksun kuten kaikki muutkin.\n28. maaliskuuta 2016 klo 19.13


Ei enää mitään syytä lähteä Seinäjoelle | Lapuan Sanomat\nEi enää mitään syytä lähteä Seinäjoelle\nTiedättekö mikä on elinkeinoelämän suosikkilintu? No tietenkin nostokurki. Niiden määrä on vain maakunnan taivaanrannassa ollut kovin vähäinen viime vuosina. Nyt kuitenkin Lapualla tilanne on muuttumassa.\nHieno uutinen saatiin eilen: Alangon liikekeskusalueen kauppojen rakentaminen alkaa. Juttua tarkemmin viereisellä sivulla.\nMeillä runnataan muutenkin nyt täysillä. Koverossa ja Honkimäen liittymässä alkavat risteysalueiden parannustyöt, Lassilantien varresta on perattu ryteikköä ja purettu vanhaa rakennuskantaa Halpa-Hallin laajennuksen tieltä, ja nyt myös Alangon kauppakeskus alkaa nousta. Jo vuoden päästä jouluna kauppojen tarjonta on Lapualla parempi kuin koskaan ennen. Kaupunki käy WasaGroupin kanssa neuvotteluja myös teollisuusyrityksen tilojen rakentamisesta.\nAlangon liikekeskukseen syntyy Lapualle sata uutta työpaikkaa, suurin osa naistyöpaikkoja, joista meillä on ollut pulaa. Aivan mahtavaa! Ja jos sinne saadaan K-marketin ja Tokmannin lisäksi ne ruotsalaiset vaateputiikit ja Subway (mitä WasaGroupin miehet eivät tosin vielä voineet vahvistaa), niin sittenhän meillä on täällä kaikki. Ei ole enää yhtään mitään syytä lähteä Seinäjoelle. Lakkaa se rahan paasaaminen seinäjokisten taskuun ja palveluihin.\nKaupungin keskusta laajenee yhä isommalle alueelle. WasaGroupin ja Keskon mukaan Lapua on keskeinen risteyspaikka ja houkutteleva markkina-alue. Lapuasta on muodostumassa pikkuhiljaa maakunnan pohjoinen shoppailukeskittymä. Onko vähän superia?\nPS. Huomenna on Kobrien ensimmäinen kotipeli. Urheilutalolle illalla!


The Last Jedin jälkeen: Ennustukseni episodi IX:stä | Tähtien jatkosota\nStar Warsilta paljon kestänyt opettelee suhtautumaan episodeihin VII->\nMuut tulevat elokuvat\nThe Last Jedin jälkeen: Ennustukseni episodi IX:stä\nPosted on 06/01/2018 by Aki Jörgensen\nThe Last Jedin kompleksisuudesta kertoo hyvin, että vasta nyt, monta viikkoa elokuvan jälkeen, pääsen tässä blogissa ”mihin tämän jälkeen?” -kirjoitukseen. Vaikka saattaa se toki kertoa omista kiireistänikin. Joka tapauksessa pohdin seuraavassa episodia IX. Luonnollisesti spoilaa episodia VIII, varoitan nyt vielä kerran.\nNiin kuin parissa aiemmassa kirjoituksessa olen kirjoittanut (ja kuten The Last Jedin erikoisessa jälkipuinnissa on selväksi tullut), episodi VIII pyyhkii pöydän hyvin puhtaaksi. Vaikka se ehkä oli tietyiltä rakenteiltaan lähempänä Imperiumin vastaiskua kuin vaikkapa minä olisin toivonut, ei trilogian päätösepisodi voi sen jälkeen enää mitenkään olla toisinto Jedin paluusta – ja sitä paitsi eräät senkin elementit kierrätettiin jo The Last Jediin. Asetelma on nyt aivan toisenlainen: urhean protagonistin reitti kukistettavan tai pelastettavan antagonistin luo on jo kertaalleen kuljettu, ja antagonisti onkin kukistumisen tai pelastumisen sijaan päättänyt pysyä pahana.\nItse asiassa The Last Jedi olisi nykyisellään voinut melkein olla saagan loppu. Kyllä, hyvikset jäivät lopussa ahtaalle, mutta toivonkipinä syttyi ja (uudenlaisten) jedien annettiin ymmärtää palaavan. Syklisten myyttien sääntöjen mukaan tarina jatkuu joka tapauksessa ikuisesti. Aivan kuin Maz Kanata sen edellisessä episodissa sanoi: aikojen halki taistellaan aina ”sitä ainoaa” taistelua, taistelua pimeyttä vastaan, jossa vain taistelijoiden kasvot vaihtuvat. Luke Skywalkerin liukuessa The Last Jedin lopussa Voimaan ja siirtäessä näin taistelun lopullisesti uudelle sukupolvelle, me katsojat olisimme melkein voineet feidata pois, ja franchise siirtyä jo tässä vaiheessa episodinumeroidusta sarjasta eteenpäin.\nMutta toki vain melkein, sillä liian keskeiset langat ovat vielä auki, että Skywalkerien sukusaaga voisi päättyä vielä numeroon VIII. The Last Jedin perusteella keskeisin noista langoista ei taidakaan olla uuden trilogian pääsankarin Reyn tarina, vaan sen pääpahiksen Kylo Renin eli Ben Solon tarina. Mihin episodi IX muuten johtaakin, sen on käytännössä johdettava joko Kylon kääntymiseen valoon, kuolemaan tai molempiin. Vasta sitten meillä on piste – vaikka ikuinen taistelu jatkuukin, ja vaikka galaksin tila jäisi kahden vuoden kuluttua mihin tahansa.\nNo mutta, nyt olemme siis tässä:\nThe Last Jedi päättyy ehkä vain vajaa viikko sen jälkeen, kun First Order on paljastanut tulivoimansa galaksille präjäyttämällä Tasavallan senhetkisen hallinto-aurinkokunnan ja suurimman osan sen laivastoa. Samalla tuo galaktinen terrorijärjestö on käytännössä julistanut koko galaksin kalifaatikseen. Leia Organan piskuisen vastarinnan selviytyjien pyytäessä apua Crait-planeetalle on koko galaksi yhä niin kauhusta kankea, ettei kukaan uskalla tulla. Vaikka First Order ei siis mitenkään vielä episodi VIII:n päättyessä hallitse koko galaksia Imperiumin tavoin, mikään ei näytä välittömästi sen tiellä seisovankaan.\nPahuuden puolella valta on kuitenkin jo vaihtunut. Yksinvaltias Snoke ei istu enää valtaistuimellaan, eikä siis odota pääpahiksena tämän trilogian lopussa. First Orderin yksinvaltiaaksi julistautunut Kylo Ren on siis saavuttanut aseman, jota hänen ihailemansa ”isoisä” Darth Vader ei koskaan aivan saavuttanut. Skywalkerien suvun nuorimmainen on The Last Jedin lopussa galaksia sortavan fasistisen armeijan ylimmäinen komentaja – vaikka me katsojina tiedämme, että Kylo on yhä inhimillisempi kuin Vader mustan puvun vuosinaan oli.\nKylohan ei nimittäin ole se armoton jeditappaja, jona hän The Force Awakensin alun perusteella mielellään alaisilleen näyttäytyy. Edes lopulliseksi uhraukseksi tarkoitettu isänmurha ei kääntänyt Kylon sydäntään täysin pimeyteen. Hän ei toki halunnut jäädä enää Snoken oppilaaksi, mutta kun olemme nyt The Last Jedissä nähneet tapahtumat, jotka lopullisesti hänet pimeyteen sysäsivät, voimme epäillä, ettei hän ehkä pohjimmiltaan haluaisi olla Snoken paikallakaan. Kylo ei esimerkiksi tunnu erityisen kiinnostuneelta johtamaan ihmisiä – Snokekaan ei toki ollut siinä lajissa mitenkään valistunut, mutta vaikutti sentään nauttivan vallastaan. Kylon opinkappaleita ovat ennen kaikkea vihan ja raivon hyväksyminen sekä vääränä pidetyn menneisyyden tappamisen omakätinen oikeutus: näillä filosofioilla voi ehkä synkistellä pahiksena, muttei hallita galaksia. Mutta niine aatteineen hän nyt istuu Snoken paikalla, emmekä ole nähneet hänen alaisistaan kuin aloitekyvyttömän kilpakumppanin kenraali Huxin. Kuinka vahva on nuoren yksinvaltias Kylon asema?\nVastarinnasta selviää Craitilta vain kourallinen, Millennium Falconiin mahtuva joukko, joka näyttää palaavan vanhaan nimeensä ”kapinalliset”. Elokuvien ulkopuolella on joulukuun aikana tosin ehtinyt jo selvitä, että osa The Force Awakensin piloteista ehti paeta ennen tuhoa Craitilta toisaalle – toisin sanoen esimerkiksi episodi IX:n ohjaajan JJ Abramsin lapsuudenkaverina tunnettu Greg Grunberg päässee vielä palaamaan Temmin ”Snap” Wexleyn rooliinsa. Joka tapauksessa: vaikka Luke Skywalker on viimeisellä teollaan sytyttänyt sen kipinän, josta uusi kapina vielä roihahtaa, sillä menee välittömästi juuri elokuvan päättyessä huonosti. Jopa amiraali Ackbar on kuollut (snif!). Elossa tosin ovat kenraali Leia Organa ja kaikki nuoret sankarimme: Rey, Finn, Poe Dameron ja Rose Tico.\nJos siis First Order on VIII:n lopussa mahtava, mutta vailla vahvaa johtajaa, on kapinallisilla kyllä vahva johtaja, muttei tarpeeksi kapinallisia. Mutta kuten hyvin tiedetään, kapinallisten vahvaan johtajaan liittyy tuskallinen ulkoelokuvallinen ongelma. Prinsessamme Carrie Fisher on poissa. Lucasfilmiltä on itse asiassa hämmästyttävän suoraan sanottukin, kuinka suuri ongelma tämä on. Toimitusjohtaja-tuottaja Kathleen Kennedy on yhtäältä kertonut, että Leian olisi pitänyt olla IX:ssä yhtä keskeisessä osassa kuin Han VII:ssa ja Luke VIII:ssa, ja toisaalta luvannut, että Leiaa ei tulla sen paremmin herättämään henkiin tietokoneella kuin valitsemaan rooliin uutta näyttelijääkään.\nTämä on jo yksinään sen luokan dilemma, että en ihmettele yhtään, että episodi IX:n ensimmäinen kirjoittaja-ohjaajavalinta Colin Trevorrow jäi käsiksen kanssa jumiin. Ajatelkaapa vaikka, jos oli suunnitelmissa – kuten jopa todennäköisesti oli! – että äiteliinillä olisi keskeinen rooli Kylon kohtalon ratkaisussa. No, eipä ole enää. Aiemmin olen juuri tämän vuoksi ollut Leia-ongelmasta sitä mieltä, että jos minulta kysyttäisiin, hahmolle itse asiassa pitäisi valita uusi näyttelijä, jos tarina sitä todella vaatii, mutta tiedän kyllä, että näin ei tehdä.\nThe Last Jedin ensi-illan jälkeen olen kuitenkin pitänyt Leia-ongelmaa pienempänä kuin ennen sitä. Episodi VIII nimittäin päättyy niin, että sen ja seuraavan episodin välissä täytyy joka tapauksessa vierähtää hyvä aika. Vähintään kuukausia, todennäköisemmin vuosia, kuten useimpien George Lucasin episodien välissä. Ja kun näin on, Leian kirjoittaminen ulos ei sinänsä ole vaikeaa. Se toki on, miten nuori polvi pärjää kuvassa yksin. Temaattisesti sekin tosin on sopivaa: olihan uudessa trilogiassa koko ajan kyse vanhan väistymisestä uuden tieltä.\nUskon muuten tällä hetkellä, että Leia nimenomaan kuolee ja nimenomaan elokuvien välissä. Hänelle olisi voitu rakentaa The Last Jediin parikin dramaattista kuoleman paikkaa, mutta niin ei tehty, ja Fisherin viimeinen roolityö sai pysyä sellaisena kuin se oli ennen näyttelijän poismenoa tarkoitettukin. En jaksa uskoa, että Leian kuolemaa enää näytettäisiin millään seuraavassa osassa, kolme vuotta näyttelijän kuoleman jälkeen, vaikka se toki parillakin teknisellä tempulla mahdollista olisi. Kuolema elokuvien välissä täsmää nimenomaan meidän maailmamme todellisuuteen, ja kunnioittaa siten Fisherin muistoa parhaiten. Kolmas vaihtoehto – että Leian annetaan elää, mutta hänet kirjoitetaan jotenkin kauas tarinasta – ei sovi lainkaan Leian hahmoon, sillä se tarkoittaisi, että Leia jättäisi kapinalliset sotimaan ilman häntä ja poikansa mellastamaan pahana Kylo Reninä ihan omassa rauhassaan.\nAjan kulumista episodien välissä tarvitaan joka tapauksessa muuhunkin kuin Leian ratkaisemiseen. Kapinallisten on nyt suorastaan kirjaimellisesti odotettava, että heidän kipinänsä syttyy. The Last Jedin lopussa First Order vaikuttaa ylivoimaiselta, mutta seuraavan episodin vain parin tunnin aikana se ei draaman lakien perusteella voi sitä enää olla. Eikä se jonkin ajan kuluttua varmasti olekaan. Leian avunpyyntö ja Luken esimerkki kuullaan nopeasti halki galaksin, kuten The Last Jedin epilogi Canto Bightin tallissa jo näytti. Epäilenpä, että First Order rakoilee pian sisältäkin päin: kuten edellä totesin, siltä puuttuu vahva johto, ja lisäksi sen riveissä on juuri todistettu myyttisen Luke Skywalkerin ja heidän tuoreen itsevaltiaansa kohtaamista Craitilla. First Orderin talsijasta(kin) katsottuna tuon kohtaamisen on täytynyt näyttää Kylon nöyryytykseltä.\nAjan kuluminen avaa myös mahdollisuuksia elokuvien ulkopuolella. Episodit VII ja VIII ovat nyt ainoat SW-elokuvat, joiden väliin ei mahdu uusia oheisseikkailuja. VIII:n ja IX:n väliin taas voi sovitella vaikka kokonaisia animoituja tai näyteltyjä sarjoja, jollaisia muuten Lucasfilmillä sattumoisin onkin kehitteillä.\nVaikka Leia olisi poissa, ei kaikki vanha toki ole poissa. Ensinnäkin lienee selvää, että Mark Hamill palaa vielä Episodi IX:ssä Luke Skywalkerin rooliin Voima-haamuna. Voi olla, että Luken ja Reyn annetaan ymmärtää pitäneen konferensseja elokuvien välissä (onhan Luken Yodan ohjeen mukaan vielä siirrettävä ne ”epäonnistumisensakin” Reylle), mutta varmasti hänet nähdään vielä myös valkokankaalla jonkin merkittävän hetken tai opetuksen verran. Suuren yleisön silmiinkin The Last Jedissä oikein korostettiin, kuinka Luke oli aikeissa antaa Reylle ”kolme oppituntia”, jotka perustelisivat, miksi jedien on aika loppua. No, Luke muutti mielensä, mutta kolmas oppituntikin jäi antamatta. Kuullaankohan se vielä?\nEn ihmettelisi sitäkään, jos jotain Leialle suunniteltua jouduttaisiin nyt siirtämään haamu-Lukelle. Mitä tulee uumoilemaani Leian tarkoitettuun rooliin Kylon kohtalossa, olisi joka tapauksessa myös tarinallisesti huikeaa, jos Luke-haamu palaisikin rajan takaa kiusaamaan Reyn sijaan tai lisäksi Kyloa!\nYodakin voidaan toki tarvittaessa vielä tuoda takaisin, mutta siihen en laittaisi rahojani. Eihän Yodalla ja Reyllä ole mitään suhdetta, ja IX:ssä Reyn täytyy olla pääosassa (oltuaan VIII:ssa väliaikaisesti jopa vähän sivummalla). Yodaa mielenkiintoisempaa olisi sitä paitsi nähdä jedihaamuista joko Obi-Wania (joka sentään puhutteli Reytä The Force Awakensissa) tai Anakinia (jolla olisi kaikki perusteet käydä sanomassa suorat sanat Kylolle). Kumpikaan näistä tapaamisista ei toteudu, ja syyt ovat jälleen ulkoelokuvalliset: käytettävissä oleva Obi-Wan (Ewan McGregor) on tavallaan väärä verrattuna vanhaan Ben Kenobiin ja käytettävissä oleva Anakin (Hayden Christensen) taas on liian suora viittaus prequeleihin, joiden olemassaolosta Lucasfilm ei tahdo liikaa muistuttaa.\nMitä tulee elokuvan konkreettisiin avoimiin kysymyksiin, The Last Jedi näytti ratkaisevan The Force Awakensin kaksi suurta. Ratkaisu oli tiivistetysti olla vastaamatta niihin, mikä sitten monia ärsyttikin. Episodi IX:ään mennessä fanit ovat toivottavasti hyväksyneet nämä vastaukset, ja päätösosa voi suhtautua niihin valitsemallaan tavalla. The Last Jedin jäljiltä se nimittäin todella on valittavissa.\nKoska Snoke (Andy Serkis) on kuollut, häneen ei ole pakko palata päätösosassa millään tavalla. Suurelle yleisölle hänellä ei ole enää merkitystä, ja fanit saavat aikanaan First Orderin ja Snoken historiat oheiskirjallisuuden puolella. Jos elokuvantekijät kuitenkin niin haluavat, he voivat kaikin mokomin vielä palata Kylo Renin kääntymiseen pimeälle puolelle: ovathan jopa flashbackit nyt esitellyt Star Wars -saagassa. Näin Snoke saatetaan vielä jopa nähdä, tai ainakin hänestä kuulla hieman lisää. Todennäköisesti kuitenkin korkeintaankin vähän.\nToinen arvoitus, Reyn vanhemmat, voi niin ikään joko olla nyt ratkaistu tai sitten ei. The Last Jedin selitys, jonka mukaan Reyn vanhemmat eivät olleet ”ketään” ja saattavat ihan hyvin levätä vaikka kerjäläishaudassa Jakkulla, voi pitää paikkansa, ja Rey saa löytää itsensä aivan ilman synnyinperheensä löytymistä.\nToisaalta voi myös olla, että Reyn ja Kylon tulkinta Reyn muistoista ja peililuolan Voima-näystä (jonka mukaan Reyn identiteetin etsinnän ainoa vastaus on hän itse) osoittautuu vielä vääräksi. Näyttihän itse Voima Reylle The Force Awakensissa tilanteen, jonka sekä hahmo että katsoja tulkitsivat hylkäämisen hetkeksi, ja siinä joku tai jotkut lähtivät Jakkulta avaruusaluksella. Olen varma, että Rey ei varmasti paljastu enää IX:ssä Skywalkeriksi tai Anakinin reinkarnaatioksi, mutta kyllä hänelle vielä oikea suku voi löytyä. Oikein hyvin voi silti olla löytymättäkin, eikä tarina enää sitä vaadi.\nKaikki riippuu siitä, ovatko nämä arvoitukset vielä kiinnostavia itse mysteerimiehen, episodi IX:n kirjoittaja-ohjaajaksi palaavan JJ Abramsin mielestä. Abramsilla on urallaan, aivan erityisesti telkkarin puolella sarjoissaan Alias ja Lost, ollut taipumus kehitellä kutkuttavia mysteerejä, joiden ratkaisemisen hän on sitten jättänyt alaistensa huoleksi. Nyt Abrams on urallaan ensimmäistä kertaa tarinan lopettajan tehtävässä.\nYksi juonikuvio, johon episodi IX todennäköisesti The Force Awakensista palaa, on Renin ritarit. Näin uskon, koska ohjaaja Abrams sanoi jo edellisen Star Warsinsa aikaan kehitelleensä ritareille kokonaisen taustatarinan. Luulen, että Renin ritarit löytyvät jostain episodiin IX mennessä ja tuovat läsnäolollaan Kylolle myös lisää kaivattua arvovaltaa First Orderin johdossa.\nThe Force Awakensissa Snoke kutsui Kyloa Renin ritarien mestariksi, ja katsoja ainakin oletti näkevänsä juuri nuo ritarit Renin rinnalla sateisia veritekoja tekemässä Reyn Voima-näyssä. The Last Jedi ei koskenut Renin ritareihin, mutta sanoi Kylon lähteneen Luken jeditemppelistä joidenkin muiden Luken oppilaiden kanssa. Jos he olivat noita Renin ritareita, ja jos tuo The Force Awakensin sateinen näky kytkeytyi Luken jeditemppelin tuhoon, olivat ritarit järjestäytyneet kypäräpäiseksi salaseuraksi jo ennen hetkeä, jolloin Luke hetken kohtalokkaasti harkitsi Benin tappamista. Tämän toteaminen elokuvassakin olisi muuten vähän perustellut tuota The Last Jedin monille niin vaikeaa hetkeä, jos näin todella oli.\nViimeisellä episodilla on kuitenkin suoraan kesken jätettyjen arvoitusten lisäksi solmittavanaan jokaisen hahmon tarinat ja koko episodinumeroitu saaga temaattisesti siinä sivussa. Yhteen elokuvaan on mahduttava paljon, ja hyvät loput ovat aina vaikeita.\nReyn (Daisy Ridley) tarinan täytyy johtaa jedien paluuseen, vaikkakin sitten ”uudenlaisten jedien”. Henkilökohtaisella tasolla Reyn on tultava sinuiksi perheettömyytensä kanssa ja löydettävä paikkansa maailmassa. Ehkä hän voi löytää itsensä eräänlaisena Skywalkerien henkisenä perillisenä, tai kenties hänen on kasvettava omilleen heistäkin. Soisin kyllä, että Reyllä olisi sukunimi kolmannen elokuvansa lopussa. Mielenkiintoista on nähdä, kirjoitetaanko Reylle kolmannessa osassakaan perinteistä, ”oikeaa” romanssia – tarjokkaista sekä Finnillä että etenkin Kylolla oli näissä kahdessa elokuvassa pyrkyä, mutta Rey tuntui pysyttelevän omalta puoleltaan molempien kanssa ystävyyden alueella. (Tässä muuten erinomainen kirjoitus episodi VIII:n tukahdutetusta romanssista.)\nFinn (John Boyega) eli entinen FN-2187 on nyt kahden elokuvan aikana valinnut lopullisesti puolensa ja ilmoittanut ylpeänä olevansa rebel scum. Hänen tarinansa looginen kaari johtaa siihen, että juuri Finnin on oltava keskeisessä roolissa First Orderin voittamisessa. Se onkin loogista, sillä toisen sankarin Reyn tehtävä liittyy enemmän Kylo Renin henkilöön kuin First Orderiin pahana organisaationa. Tästä seuraakin tarinallinen kysymys: onnistuuko Abrams silti palauttamaan episodi IX:ään Reyn ja Finnin parivaljakoksi, vai onko kaksikko liukunut toisistaan lopullisesti erilleen? Niin, ja mitenkäs se Rosen pusu?\nPoe Dameronin (Oscar Isaac) piti alunperin kuolla The Force Awakensin alussa, mutta hänestä tuli puolivahingossa uuden trilogian kolmas uusi päähenkilö. Sattuvaa on, että Leia kouli häntä johtajaksi The Last Jedissä, koska Fisherin kuoleman seurauksena hänelle todennäköisesti siirtyy nyt elementtejä Leialle tarkoitetusta roolista episodi IX:ssä. Poen kaareen kuuluu, että hänen täytyisi näyttäytyä trilogian lopussa aikuistuneena, vastuullisena johtajana – joka kuitenkin todennäköisesti edelleen jossain vaiheessa lentää helevetinmoisesti. Ja mitä tulee näihin ihmissuhdekysymyksiin: tässä vaiheessa alan olla melko varma siitä, että Poen homoseksuaalisuus ei ole enää vain katsojien silmässä, mutta en silti ole kovin vahva uskossani, että sitä kahden vuoden päästäkään näytettäisiin tätä avoimemmin valkokankaalla.\nKylo Ren (Adam Driver), joka saattaa tosiaan lopulta näyttäytyä tämän trilogian keskeisimpänä hahmona, on kohtaloltaan huomattavasti hyviksiä vaikeammin ennustettava. Jos pyydätte minua sanomaan, kääntyykö Kylo takaisin valoon, joudun ehkä heittämään kolikkoa.\nYhtäältä haluaisin ajatella, että Kylossa nimenomaan on yhä enemmän Beniä kuin vaikkapa Darth Vaderissa oli Anakinia, ja että paluu valoon – tai ainakin ”uuteen, harmaampaan” jediyteen – on siksi ehdottomasti mahdollinen. Toisaalta olisi aivan oikein niinkin, että Kylon mahdollisuus parannukseen oli ja meni jo The Last Jedissä, ja IX:n väistämätön yhteenotto on sitä katkerampi, koska molemmat osapuolet tämän tietävät. Ainakin siltä tuntuu, että minunkin taannoin spekuloimani mahdollisuus siitä, että Kylo ja Rey tavallaan vaihtaisivat osia tämän trilogian aikana ja valoon palaava Kylo pelastaisi lopulta Reyn kääntymästä pimeälle puolelle, meni nyt ohi tuossa The Last Jedin hetkessä, jossa kaksikko taisteli hetken yhdessä. Tyylikkäästi kyllä menikin, toisaalta.\nSe on selvää, että Kylon on kohdattava päätöselokuvassa sekä Rey valomiekoin että henkisesti menneisyytensä, jonka hän niin tehokkaasti on kahden elokuvan ajan yrittänyt tappaa. Kannattaa myös muistaa, että Kylon ja Reyn välinen Voima-yhteys jäi auki elokuvan lopussa.\nAh niin, mitä tulee tappamiseen ja kuolemiseen. Leia siis tosiaan uskoakseni kuolee elokuvien välissä, mutta valkokankaallakin nähdään episodi IX:ssä varmasti ainakin yksi päähenkilön jalo loppu.\nFinn on ehkä draaman kaarten mukaan loogisin tarjokas, mutta toisaalta häneltä juuri tällainen uhrautumiskuolema The Last Jedissä kerran jo riistettiin. Kyynisestä ”kuinka myydään oheistuotteita ja kirjoitetaan jatko-osatarinoita” -näkökulmasta on sitä paitsi helpompaa tappaa päähenkilöitä kakkos- kuin ykkösrivistä: siis helpommin Rose tai jopa Poe kuin Rey tai Finn. Periaatteessa jalosti kuolevaksi sankariksi sopisi tässä vaiheessa ehkä jopa parhaiten Chewbacca (joka sitä paitsi kuoli jo aikanaan Legends-universumissakin), mutta silloin kaikki originaalitrilogian hahmot droideja lukuunottamatta päättäisivät uudessa trilogiassa päivänsä, ja se olisi ehkä jo liikaa.\nKylo on tietysti episodi IX:n kaikkein todennäköisin ruumis. Jollain tasolla minua tosin houkuttaa kovasti se rohkea ajatus, että Ben Solo jäisikin eloon trilogian lopussa, koska kuolema (valoon kääntyneenä, pimeään jääneenä tai viime hetkellä jonkin hyvän teon tehneenä) on dramaattisesti niin paljon helpompi ratkaisu.\nJoka tapauksessa: tällä hetkellä jotkut sen jo tietävät. Episodi IX:n ensimmäinen Abramsin aikainen tarinaluonnos on valmis, ja vaikka se siitä muuttuu vielä paljonkin, on varmasti esimerkiksi jo ratkaistu, kuinka Kylo Renin loppujen lopuksi käy. Huh huh!\nTässä vaiheessa kaksi vuotta sitten episodi VIII:lla oli muuten jo nimi, joka pysyi loppuun asti: The Last Jedi. Episodi VII nimettiin aikanaan paljon myöhemmin, mutta on aivan erikseen ja erityisen jännittävää nähdä, mikä aikanaan valitaan koko sarjan lopetuksen otsikoksi. Onko se kaikkein ilmeisin liian ilmeinen? Takarivissä jo viitataankin, ja minäkin mutisin tästä jo VIII:n otsikon julkistuksen hetkellä. Tuo koko sarjan ajan jatkuvasti viittailtu ennustuksen salaperäinen ilmaus, Voiman tasapaino, Balance of the Force.\nThis entry was posted in universumi and tagged abrams, boyega, driver, episodi IX, episodi VIII, fisher, hahmot, hamill, isaac, käsikirjoitus, ridley, saaga, serkis, uusi trilogia by Aki Jörgensen. Bookmark the permalink.\n19 thoughts on “The Last Jedin jälkeen: Ennustukseni episodi IX:stä”\nSithFisto on 06/01/2018 16:44 said:\nHyvä posti taas kerran.\nTietääkö Kylo ettei Leia kuollut hävittäjäiskussa? Koska siitä saisi ihan hyvää asiaa.\nMari on 08/01/2018 12:51 said:\nTässä on varmaan spekuloinnin varaa. Selvästi kumpikin oli tietoinen toisesta iskun aikana, mutta onko Leia Voimassa sen verran heikko ettei yhteys ole mahdollista kuin lähietäisyydeltä? Olisiko hän voinut jäädä Kylolta huomaamatta Craitin tapahtumien pyörteissä?\nSithFisto on 08/01/2018 13:04 said:\nMinua jäi häiritsemään se, että Luke ja Rey selvästi kommunikoivat Kylon kanssa (toinen enemmän kuin toinen), mutta Leiaa ei noteerattu. Mielestäni nopat olivat kuitenkin yhteys Lukeen ja osaltaan Haniin, eivät Leiaan.\nKylo kuitenkin selvästi on ollut äidin poika, joten jäin miettimään, johtuuko Kylon ”heikkous” Reylle elokuvan aikana osittain äidin kuolemasta vai ei. Koska jos Hanin kuolema jäyti Kylon sydäntä, niin varmasti Leian vaikuttaisi vahvemmin, vaikka kuolema ei tullutkaan oman käden kautta. Toisaalta voi myös olla, että Kylo on tietoinen Leian selviämisestä, ja siksi asiaa ei mitenkään mainita.\nEihän tuolla mitään merkitystä ole, mutta jäi vain päähäni pyörimään 🙂\nJuho on 06/01/2018 18:41 said:\nEpisodi VIII:ssä on jo viittauskin tuohon kummitteluun. Luke toteaa Kylolle, että jos tämä iskee hänet vihassaan maahan, tulee hän aina olemaan Kylon luona, kuten tämän isäkin.\nMari on 08/01/2018 13:02 said:\nEhkä mun pitäisi uskoa että Kylon ja Reyn suhteeseen on jotain romanttis-seksualiista kirjoitettu, mutta mun mielestä kummallekaan kyse ei ole ensisijaisesti romanttisesta tai seksuaalisesta suhteesta.\nMun tulkinta on se että Rey kiinnostaa Kyloa voimansa takia ja siksi ettei ole lopullisesti valinnut puoltaan, liittolaisena vanhan tuhoamiseen. Rey taas kaipaa niin paljon hyväksyntää (kuten Kylokin toteaa) ,että kun ei sitä Lukelta oikein saa, niin ehkä Kylon saisi käännytettyä Beniksi ja hän voisi olla Reyn kaipaama opas Voimaan. Reylle kyse on siis kuulumisesta johonkin. Vaikka Rey torjui Kylon aika yksioikoisesti, toivon että seuraavassa osassa he jatkavat sen setvimistä miten Voima ja sen pimeä ja valoisa puoli tasapainotetaan. Muuten kuin jollain ”prinsessa ja puoli valtakuntaa” ratkaisulla.\nSithFisto on 08/01/2018 13:07 said:\nAika samoilla linjoilla, tosin minusta myös molempien kokema hylätyksi tuleminen on sellainen asia, joka on toisessa osapuolessa kiinnostava ja turvallinen tunne. Eli lisäisin yhteenkuuluvuuden tuohon vielä.\nTämä tulee mielestäni hyvin esille juuri Luken kanssa: Ben kokee itsensä Luken pettämäksi, ja Rey on selvästi pettynyt, kun suuri legenda ei olekaan sitä, mitä hän koko ajan kuvitteli, eikä haluakaan tehdä Rey:stä jediä. Molempia sapettaa, ja yhdessä on aina mukavampi olla pettynyt.\nAki Jörgensen on 10/01/2018 13:41 said:\nMinustakin kiinnostavin osa Reyn ja Kylon/Benin välistä yhteyttä on nimenomaan tuo toveruuden ja yhteenkuuluvuuden tunne. Molemmat ovat yksin, eikä kumpikaan ole varma paikastaan maailmassa. Rey sanoo ääneenkin tarvitsevansa opettajan – Ben taas taitaa uskoa epävarmuutensa häviävän, jos saisi samaa mieltä olevan oppilaan tai kumppanin.\nMutta kyllä siinä suhteessa minusta enemmän kuin häivähdys romanttistakin kiinnostusta on – Kylon puolelta siis. Ja elokuvan kohtauksessa, jossa parin kädet koskettavat toisiaan, on Star Wars -mittarilla suorastaan eroottinen lataus, vaikkei siinä hahmoista ainakaan Reyn osalta seksistä kysymys olisikaan. Hieno kohtaus!\nJukka on 10/01/2018 08:35 said:\nUskon, että ne Reyn vanhemmat vielä nähdään. Reyllä voi olla Harry Potter -hetkensä, jona Voima tarjoaa hänelle näyn kadonneista vanhemmista ja lopettaa siten myös Reyn kärsimyksen. Vanhempien kaipuu on kuitenkin olennaista hänen hahmolleenkin, ei pelkästään fanien teorioille.\nMitä tulee Kyloon, minun veikkaukseni on, että Kylo pysyy pimeällä puolella kuolemaansa saakka. Mikäli Leia olisi vielä elossa, loppu voisi olla erilainen ja Kylo voitaisiin vielä palauttaa valoon ja äidin sylkkyyn. Mutta galaksissa, jossa Kylo on ainoa Skywalker ja se Skywalker on pimeällä puolella, taitaa olla oikeus ja kohtuus että saagan loppu on myös Skywalkerien suvun loppu. Jedien loppu se ei ole.\nSkywalkerit ovat taisteluun sekä syy että avain sen loppuun. Mutta voidakseen lopettaa sen heidän sukunsa on sammuttava.\n(Vielä yleisellä tasolla yksi TLJ:n vastaamatta jättämä kysymys, joka tietysti sekin jätetään oheiskirjaan tai jonnekin muualle, joka muuten on ärsyttävää). Minusta tämä on kuitenkin TFA:n mysteerilaatikosta paljastuneista kysymyksistä kiinnostavimpia, vaikkei ehkä juonen kannalta olennaisin. Eli: Miten Luken vanha valomiekka päätyi Mazille?)\nKoska olen viime aikoina saanut maineen TLJ:stä pitämättömänä tai ehkä jopa vihaajana, sanottakoon muutama asia, jotka TLJ:ssä ovat ainakin itselleni silti ”ihan OK”:\n– Reyn perhetausta. On ihan ookoo, että Rey on nobody. Se on loogisinta, ja jos tosiaan saagan loppu vaatii Skywalkerien mutta ei jedien tuhon, on varsin sopivaa että jedien jatkaja on joku muu kuin Skywalker. Toivon silti Akin tavoin, että Rey saa vielä sukunimen.\n– Snoken tappaminen (periaatteessa) – olisin vain toivonut, että Snoken hahmosta olisi opittu VÄHÄN lisää ennen lahtaamista. Nyt sekin jää oheistuotteisiin, mitä inhoan. Elokuvissa ilmaan heitettyihin kysymyksiin pitäisi minusta myös vastata ELOKUVISSA. Snokea on verrattu originaalitrilogian Keisariin tyyliin ”Emmehän me hänestäkään tienneet juuri mitään”. Niin, ei – kunnes käytännössä Palpatinen taustatarinasta tehtiin ei yhtä, ei kahta vaan KOLME ELOKUVAA. Harvan hahmon taustaa on valotettu yhtä paljon.\nSithFisto on 10/01/2018 08:54 said:\nMinunkin on hyvin vaikea uskoa, että Kylo enää pelastuu. Siis lelumyynnin kannaltahan se varmaan olisi parempi, mutta jonkin tyydyttävän ratkaisun löytäminen tähän on….vaikeaa. Tosin hieman epäreiluna temppunahan Disney voi jättää tilanteen avoimeksi, eli eivät vain tapa Kyloa eivätkä käännä häntä pois pimeältä puolelta. Mutta tämä olisi vielä huonompi skenaario.\nEn nyt yritä lähteä kinaamaan vanhasta aiheesta, mutta Palpatinen elokuvat tulivat aika pitkän aikavälin jälkeen, eli onhan tässä edelleen optio Snoken esiintymiselle myös muissa elokuvissa. OT:n keisarista tietomäärä oli kuitenkin omana aikanaan aika vähäinen.\nSithFisto on 10/01/2018 08:59 said:\nJa aina saa olla pitämättä 🙂 (viha on niin kovin vahva sana) Näin pitäjänä sitä vain kiinnostaa, miksi elokuvasta ei pidetä ja erityisesti se, miten tämä voidaan kokea niin paljon pahempana kuin aikaisemmat pahat.\nAki Jörgensen on 10/01/2018 13:52 said:\nKeisari-vertauksesta: Rian on kyllä minustakin ihan oikeassa verratessaan, että alunperin Keisarista ei tiedetty juuri Snokea enempää. Prequeleita ei tarvitse ottaa huomioon, koska ne tosiaan tehtiin vasta sen viitisentoista vuotta myöhemmin: paha keisari ehti aika kauan olla paha ilman taustatarinaa, ja sen katsojat hyväksyivät.\nRian on kuitenkin minustakin väärässä siinä, ettäkö tästä voisi suoraan johtaa, ettei Snoken taustatarinaa tarvitsisi ollenkaan selittää. Tottakai tarvitsee, koska TFA ja TLJ eivät ole original storyja. Ne ovat osa 9-osaista sarjaa, ja tekijöiden pitäisi ymmärtää, että me katsojat ansaitsemme ymmärtää, miten episodi 6:sta päädyttiin episodiin 7.\nAki Jörgensen on 10/01/2018 13:47 said:\nKylon osalta pidän kaikkein todennäköisimpämänä, että hän päätyy tekemään jonkin hyvän teon juuri ennen kuolemaansa. Tämä on myös draamallisesti ”helpoin” ratkaisu: pahista ei tarvitse suoranaisesti palauttaa hyväksi, koska kuolema korjaa ennen sitä. Itse asiassa parempi olisikin, jos Kylo ei varsinaisesti kääntyisi kokonaan, koska muuten loppu tuntuisi helposti toisinnolta Vaderin kuolemasta. TLJ:ssähän Kylo jo teki parikin hyvää tekoa (ollessaan ampumatta Leian komentosiltaa ja pelastaessaan Reyn Snokelta), vaikka teki ne myös itsekkäistä tavoitteista eikä suinkaan kääntynyt valoon niitä tehdessään.\nRealistisesti ottaen ei olisi aivan yllätys muutenkaan, jos Abramsin elokuvan loppu tuntuisi toisinnolta jostakin…\nJukka on 10/01/2018 19:54 said:\nMutta jos noin, niin kenet Kylo pelastaisi? Joo Reyn, mutta se tehtiin jo. Reyn toisen kerran? Tylsää. Finnin tai Poen? Ei tarpeeksi draamallista. Verisukulaisensa? Ai niin. Tietysti Kylo voi uhrata itsensä KOKO GALAKSIN puolesta. Hmm, ei kai vaan Starkiller Basestakin nähdä kakkosversiota, kuten Kuolontähdestä?\nMinä äänestän siis tätä: Kylo menee tästä vain syvemmälle ja syvemmälle pimeään eikä nouse sieltä takaisin valoon senkään vertaa kuin ukkinsa Anakin lopulta teki. Ei, pojanpoika menee niin pahaksi, että hyvisten on kerta kaikkiaan vain tapettava ja tuhottava hänet pelastaakseen galaksin.\nHmmm. Saa nähdä miten tähän sitten päästään. Olisiko Snoke opettanut Kylolle vastaavia pimeän puolen taitoja kuin häneltä itseltään nyt nähtiin? Vai kiinnostaako Kyloa enemmän vanhat Sith-opit? Keltä niitä voisi oppia?\nPäivitysilmoitus: George Lucasin jatko-osatrilogiassa Luke Skywalker eläisi yhä | Tähtien jatkosota\nPäivitysilmoitus: Kymmenen väärää mielipidettä The Last Jedistä | Tähtien jatkosota\nPäivitysilmoitus: Kymmenen väärää tulkintaa The Last Jedistä | Tähtien jatkosota\nPäivitysilmoitus: Kohti episodi IX:ää: Tarvitsemme tasapainoa | Tähtien jatkosota\nPäivitysilmoitus: Kuukausi jäljellä, kuume nousee (ja markkinointi) | Tähtien jatkosota\nPäivitysilmoitus: Episodi IX:n ensi-illan kynnyksellä: Niin monien asioiden (ja jedinkin) paluun äärellä | Tähtien jatkosota\nVastaa käyttäjälle Aki Jörgensen Peruuta vastaus


Esittelyssä purppurajuoru, Tradescantia pallida – HULLUNA\nEtusivu Huonekasvit Esittelyssä purppurajuoru, Tradescantia pallida\nEsittelyssä purppurajuoru, Tradescantia pallida\nPäivitetty 29/12/2020 29/12/2020 Jätä kommentti artikkeliin Esittelyssä purppurajuoru, Tradescantia pallida\nSain viime kesänä syntymäpäivälahjaksi ison purppurajuorun. Tähän asti olen jostain syystä aina epäonnistunut juorujen kanssa ja siksi olinkin kauhuissani juorun tullessa ovesta sisään. Olen nyt kuitenkin onnistunut pitämään kasvin hengissä jo puoli vuotta ja olen ottanut siitä myös useita pistokkaita, joita olen jo istuttanutkin.\nPurppurajuorun lehtiä koristaa hieno nukka.\nJuoruja sanotaan myös kolmiokukiksi, sillä niiden kukassa on kolme terälehteä. Kukat ovat pieniä ja purppurajuorulla ne ovat hennon vaaleanpunaiset. Juorut kukkivat yleensä kesäisin, kun valoa ja lämpöä riittää. Purppurajuorun sinipunaiset lehdet ovat jopa 10cm pitkiä ja nukkapintaisia. Lehdet ovat herkkiä vaurioille, joten niitä ei kannata turhan takia näpelöidä. Mielestäni kasvi ei myöskään välitä liiemmin sumuttelusta.\nPurppurajuoru on kotoisin Meksikosta ja se pärjää kesän myös ulkona. Sisälle se pitää nostaa, kun asteet laskevat alle 10°C. Kasvi voi kasvaa usean metrin mittaiseksi, mutta silloin se yleensä alkaa kaljuuntua tyviosastaan. Siksi ainakin osa purppurajuorun varsista kannattaa leikata lyhyeksi aika ajoin, jotta se tekee uusia lehtiä tyvelle.\nParas aika kasvin leikkaamiselle on kevät. Kasvi kastellaan edellisenä päivänä ja leikataan aamulla terävällä ja puhtaalla veitsellä. Leikatun varren voi pätkiä 10-15cm pitkiksi paloiksi. Varrenpätkään jätetään vain ylimmät kaksi/kolme lehteä ja varret voi juurruttaa joko vedessä tai suoraan kasvupohjassa. Yleensä pistokkaat juurtuvat parissa viikossa, mikäli ne ovat tarpeeksi valoisassa ja lämpimässä paikassa. Kun vedessä juurrutettavien pistokkaiden juuret ovat muutaman sentin mittaiset, ne voi istuttaa. Yhteen ruukkuun kannattaa laittaa useampi pistokas, jotta kasvista tulee tuuhea.\nPurppurajuoru tarvitsee paljon valoa, jottei sen lehtien purppuraväri haalistu. Mitä pimeämmässä kasvi on, sitä vihreämmät sen lehdistä tulee. Suora keskipäivän paahde saattaa kuitenkin käräyttää kasvin. Kesällä itä- tai länsi-ikkuna on purppurajuorulle paras paikka, talvella sen voi laittaa huoletta myös eteläikkunalle. Omani on näin talvella heikolla valolla itäikkunalla ja kasvi onkin väriltään lähes vihreä. Ajattelin leikata kasvin pistokkaiksi keväämmällä, jotta se tekisi uutta purppuraa lehteä kevätauringon voimalla vihreiden tilalle.\nTalven vähäisessä valossa purppurajuoru on muuttunut vihreäksi ja kasvaa hontelosti.\nKesällä kasvi tarvitsee runsaasti vettä ja keväällä ja kesällä lannoittaa voi joka toisella kastelulla. Pintamullan kannattaa antaa kuivua kasteluiden välissä. Talvella kastelua ja lannoitusta vähennetään, ellei kasvi ole lampun alla. Uuteen ruukkuun kasvi laitetaan, kun juuret ovat täyttäneet vanhan ruukun. Mullan sekaan kannattaa laittaa puolet kevytsoraa tai perliittiä kasvupohjaa kuohkeuttamaan. Omani on mullattomassa sekoituksessa, jossa on kookosta, kaarnaa ja perliittiä.\nKasvupohjaa kannattaa kuohkeuttaa esimerkiksi perliitillä.\nPurppurajuorun varret katkeilevat helposti, joten ruukunvaihto voi olla kinkkinen operaatio, mikäli juoru on kovin iso. Katkeilleet varret voi kuitenkin hyödyntää pistokkaina. Juoru erittää juurrutusveteen juurtumista edistäviä yhdisteitä. Kun juurrutat muiden kasvien pistokkaita vedessä, voi sekaan laittaa yhden juoru-pistokkaan juurtumista edistämään.\nEdellinen artikkeliEsittelyssä retrokasvi pilkkulehti.\nSeuraava artikkeliKasviteltan kuulumisia